ΓΡΑΠΤΗ ΕΡΩΤΗΣΗ P-1719/01

υποβολή: Ari Vatanen (PPE-DE) προς την Επιτροπή

(6 Ιουνίου 2001)

Θέμα: Λευκή βίβλος για την πολιτική της ΕΕ για την νεότητα

Η ΕΕ δεν διέθετε έως τώρα κάποια ιδιαίτερη πολιτική για τη νεότητα. Τα μέτρα που αφορούσαν τους νέους της ΕΕ συνίστατο κυρίως σε προγράμματα ανταλλαγής για την κινητικότητα των νέων και των σπουδαστών και οικονομική ενίσχυση σε διάφορα προγράμματα. Κατά τη διάρκεια της φινλανδικής προεδρίας, η επίτροπος η αρμόδια για θέματα νεότητας της ΕΕ κ. Viviane Reding δήλωσε ότι η Επιτροπή είχε την πρόθεση να ξεκινήσει μία διαδικασία της οποίας κατάληξη θα ήταν η δημοσίευση λευκής βίβλου για την πολιτική της ΕΕ για την νεότητα το φθινόπωρο του 2001.

Οι νέοιποδέχτηκαν με ικανοποίηση μέσω της ευρωπαϊκής διάσκεψης νεότητας τις πρόσφατες πληροφορίες ότι η Επιτροπή δεν σκοπεύει να εγκαταλείψει την πρόθεσή της για δημοσίευση της λευκής βίβλου κατά τη διάρκεια της βελγικής προεδρίας. Η λευκή βίβλος δεν αποτελεί νομικά δεσμευτικό κείμενο, αλλά η επίδρασή της δεν είναι συνήθως διόλου ευκαταφρόνητη σε κάποιο χώρο. Από αυτήν την άποψη, η σημασία της μπορεί να αποδειχθεί μεγάλη για την διατύπωση μίας ολοκληρωμένης πολιτικής για την νεότητα στην ΕΕ.

Καθ' όλη τη διάρκεια της προετοιμασίας, η Επιτροπή δεν έπαψε να τονίζει πόσο σημαντικό είναι να ακουστεί η φωνή των νέων. Χιλιάδες οργανώσεις νέων, κοινωνικοί λειτουργοί, δημόσιοιπάλληλοι, ερευνητές και δεκάδες χιλιάδες νέοι από διάφορες χώρες της Ευρώπης συμμετείχαν καθ' όλη σχεδόν την διάρκεια του περασμένου έτους στις διάφορες φάσεις της διαδικασίας. Το θέμα αυτή τη στιγμή είναι η αξιοπιστία της ΕΕ στους κύκλους των νέων. Έχει συζητηθεί πολύ η στάση των νέων έναντι της Ένωσης, ιδίως μετά το χαμηλό ποσοστό συμμετοχής στις προηγούμενες εκλογές για το Ευρωπαϊκό Κοινοβούλιο. Δεδομένων όλων αυτών, αποκτά μεγάλη σημασία η δημοσίευση της λευκής βίβλου, και η ύπαρξη σε αυτήν όχι μόνο των σχεδίων της Επιτροπής για

τη βελτίωση των συνθηκών ζωής των νέων μέσω διαφόρων πολιτικών της ΕΕ, αλλά και οράματος για το πώς θα καταστεί δυνατό να συμμετέχουν οι εκπρόσωποι των νέων στις διαδικασίες λήψης εκείνων των αποφάσεων που τους αφορούν.

Ποια μέτρα προτίθεται να λάβει η Επιτροπή για να προωθήσει την πολιτική της ΕΕ για την νεότητα· Σκοπεύει άραγε η Επιτροπή να δεσμευθεί γενικά για τη βελτίωση των συνθηκών ζωής των νέων στα πλαίσια όλων των πολιτικών της ΕΕ· Με ποιο τρόπο θα οργανώσει η Επιτροπή στο μέλλον τις διαβουλεύσεις με τους νέους στα πλαίσια του σχεδιασμού και τηςλοποίησης εκείνων των μέτρων που τους αφορούν·

Απάντηση της κ. Reding εξ ονόματος της Επιτροπής

(12 Σεπτεμβρίου 2001)

Η Επιτροπή συμφωνεί με τις διαπιστώσεις του αξιότιμου βουλευτή. Πέρα από το πρόγραμμα Νεολαία, του οποίου τα πλεονεκτήματα δεν πρέπει να τεθούν σε αμφισβήτηση, η πολιτική συνεργασίας στον τομέα της νεολαίας πρέπει να ενισχυθεί σε ευρωπαϊκό επίπεδο.

Για το λόγο αυτόν, η Επιτροπή, κατόπιν πρωτοβουλίας του μέλους της που είναι αρμόδιο για την Παιδεία και τον Πολιτισμό, άρχισε να καταρτίζει λευκή βίβλο για το θέμα.

Η Επιτροπή θέλησε να προηγηθεί της λευκής βίβλου ευρεία διαβούλευση, χωρίς προηγούμενο και, έτσι, έχει επίγνωση των προσδοκιών των νέων και των ευθυνών που οι προσδοκίες αυτές γεννούν για την Ένωση, αλλά επίσης και προπαντός για τα κράτη μέλη.

Εναπόκειται στη λευκή βίβλο να εισφέρει στοιχεία απάντησης και κατευθύνσεις δράσης. Η λευκή βίβλος θα καλύψει τα σημεία στα οποία αναφέρθηκε ο αξιότιμος βουλευτής. Απαιτούνται καινούργιοι μηχανισμοί για να τεθεί σε εφαρμογή μια νέα, ευρωπαϊκού επιπέδου συνεργασία στον τομέα της νεολαίας. Είναι σημαντικό να λαμβάνεταιπόψη η νεολαία σε ορισμένες πολιτικές, ιδίως επειδή μπορεί να αποτελέσει πλεονέκτημα για την εφαρμογή αυτών των πολιτικών. Τέλος, η Επιτροπή δεν έχει την πρόθεση να διακόψει το διάλογο τον οποίον η ίδια ξεκίνησε, αλλά, αντιθέτως, προτίθεται να τον ενισχύσει.

Η λευκή βίβλος αναμένεται να δημοσιευθεί πριν από το τέλος του έτους.